cyanic-selkie/wikianc huggingface dataset:
சுங்கை சிப்புட்
பின் சூன் தோட்ட நிர்வாகி கொலை
அந்தப் பிரித்தானிய நிர்வாகிகளின் உடல்கள் பத்து காஜாவில் உள்ள ஆங்கலிக்கன் இடுகாட்டில் நல்லடக்கம் செய்யப் பட்டது. அதன் பின்னர், மலாயாவில் அவசர காலம் பிரகடனம் செய்யப் பட்டது.
பிரிக்ஸ் திட்டம்
அப்போது மலாயாவில் பிரித்தானிய இராணுவத்தின் நடவடிக்கைப் பிரிவின் இயக்குநராக அரால்டு பிரிக்ஸ் (Harold Rawdon Briggs) என்பவர் இருந்தார். அவர் புதுமையான ஒரு திட்டத்தைச் செயல் படுத்தினார். அதன் பெயர் பிரிக்ஸ் திட்டம்.
மலாயா நாடு காடுகளும் மலைக் குன்றுகளும் நிறைந்த ஒரு நாடு. இவற்றின் எல்லைப் பகுதிகளில் 500,000 கிராமப்புற மக்கள் வாழ்ந்து வந்தனர். இவர்கள் தான் மலாயாக் கம்யூனிஸ்டுகளுக்கு உணவுப் பொருள்களை அச்சுறுத்தல் காரணமாக வழங்கி வருகின்றனர் என்பதை அரால்டு பிரிக்ஸ் உணர்ந்தார்.
கம்யூனிஸ்டுப் பயங்கரவாதிகள்
அரால்டு பிரிக்ஸின் திட்டம் இதுதான்: இந்த ஒதுக்குப்புற கிராம மக்களைப் புதுக்கிராமங்களில் புதுக் குடியேற்றம் செய்வது. அவ்வாறு குடியேற்றம் செய்யப் பட்டவர்களுக்கு போலீஸ், இராணுவப் பாதுகாப்பு வழங்குவது. இறுதியில் இந்தத் திட்டம் வெற்றி பெற்றது.
ஆயுதம் இல்லாமல் கம்யூனிஸ்டுகளைத் தோற்கடித்த ஒரே நாடு மலாயா தான் என்று உலக வரலாறு சொல்கிறது. ஏறக்குறைய 20 ஆண்டுகள் போராட்டத்திற்குப் பின்னர் கம்யூனிஸ்டுப் பயங்கரவாதிகள் மலாயாவில் தோற்கடிக்கப் பட்டனர். சுங்கை சிப்புட் வட்டாரத்தைப் பொருத்த வரையில் 1960-ஆம் ஆண்டு வரை பிரித்தானியர்களின் ‘கறுப்பு’ பட்டியலில் இருந்தது.
துன் சம்பந்தன்
மலேசிய அரசியலில் சில முக்கிய தலைவர்களை உருவாக்கிக் கொடுத்த பெருமை இந்த சுங்கை சிப்புட் நகரத்தைச் சாரும். அமரர் துன் சம்பந்தன், துன் சாமிவேலு, டாக்டர் ஜெயகுமார் தேவராஜ், துன் லியோங் இயூ கோ, தோக் பாங்கு அமீட் போன்றவர்கள் இந்த நகரில் இருந்து தான் தேசிய அளவில் பிரபலம் அடைந்தனர்.
துன் வீ. தி. சம்பந்தன் அவர்கள் சுங்கை சிப்புட்டில் பிறந்தவர். இவர் ம.இ.கா என்று அழைக்கப் படும் மலேசிய இந்திய காங்கிரசின் 5-ஆவது தலைவர். இவர் மலேசிய அரசாங்கத்தில் பல அமைச்சுகளில் அமைச்சர் பதவியை வகித்துள்ளார். மலேசிய வரலாற்றில் மிக முக்கிய நாளாக அமைவது மலேசியாவின் சுதந்திர தினம் ஆகும். மலேசியா 31 ஆகத்து 1957-இல் சுதந்திரம் அடைந்தது.
லண்டன் பயணம்
மலாயாவில் முதன்முதலில் நடைபெற்ற பொதுத் தேர்தலில் துன் வீ.தி.சம்பந்தன் பேராக் மாநிலத்தின் கிந்தா தொகுதியில் போட்டியிட்டு வெற்றி பெற்றார். பின்னர் மலேசிய அமைச்சரவையில் தொழிலாளர் அமைச்சராக தேர்வு செய்யப் பட்டார்.
மலேசிய சுதந்திரம் அடைய மூன்று முக்கியத் தலைவர்கள் லண்டனுக்கு சென்று சுதந்திர ஒப்பந்தத்தில் கையொப்பமிட்டனர். அந்த மூவரில் இந்தியர்களின் பிரதிநிதியாக துன் சம்பந்தன் கையொப்பமிட்டார். இது மலேசிய வரலாற்றில் பொன் எழுத்துகளால் பொறிக்கப் பட வேண்டிய நிகழ்ச்சி ஆகும்.
மலேசிய இந்தியர்களை ஒன்றுபடுத்தி அவர்களிடம் இருந்து மாதாமாதம் பத்து வெள்ளி வசூலித்தார். அந்த மூலதனத்தைக் கொண்டு தேசிய நில நிதி கூட்டுறவு சங்கத்தைத் தோற்றுவித்தார். இந்தச் சங்கம் ஆசியாவிலேயே தலைசிறந்த கூட்டுறவு சங்கமாக விளங்கி வருகின்றது.
துன் சாமிவேலு
துன் ச. சாமிவேலு en:Samy Vellu சுங்கை சிப்புட் நாடாளுமன்றத் தொகுதியில் 1974-ஆம் ஆண்டு போட்டியிட்டு வெற்றி பெற்றார். 2008-ஆம் ஆண்டு வரை சுங்கை சிப்புட் தொகுதியின் நாடாளுமன்ற உறுப்பினராக இருந்து வந்தார். இவர் 29 ஆண்டுகள் மலேசியத் தகவல் தொழில்நுட்பம், மலேசியப் பொதுப் பணித் துறைகளில் அமைச்சராக இருந்து வந்தவர்.
இவருடைய தந்தை ஒரு பால் மரம் வெட்டும் தொழிலாளி. ஒரு சாதாரண தொழிலாளியின் மகன் ஒரு நாட்டின் அமைச்சராக முடியும் என்பதை நிரூபித்துக் காட்டியவர் துன் சாமிவேலு. இவர் தொடக்க காலத்தில் கோலாலம்பூரில் ஒரு பேருந்து ஓட்டுபவராகப் பணியாற்றினார். பகலில் வேலை செய்து இரவு நேரங்களில் படவரைஞர் துறையில் உயர் கல்வி படித்தார். பின்னர், அவர் ஒரு கட்டிடக் கலைஞரானார்.
நீண்ட கால சேவை
மலேசியாவின் அனைத்துலக வாணிபத் துறை அமைச்சர் ரபிடா அஜீஸுக்கு (Rafidah Aziz) அடுத்ததாக டத்தோ ஸ்ரீ சாமிவேலு தான் நீண்ட காலம் மலேசிய அமைச்சரவையில் சேவை செய்தவர் ஆவார். துன் சாமிவேலு 2010 டிசம்பர் 6 ஆம் தேதி ம.இ.கா தலைவர் பதவியில் இருந்து விலகிக் கொண்டார். துணைத் தலைவராக இருந்த டத்தோ ஜி. பழனிவேல் அதன் தலைவராக பொறுப்பு ஏற்றாறார்.
துன் சாமிவேலு அவர்கள் சுங்கை சிப்புட் மக்களுக்கு நிறைய சேவைகளைச் செய்துள்ளார். சுங்கை சிப்புட் நகரத்தை ஒரு நவீன நகரமாக மாற்றியமைத்த பெருமை இவரையே சாரும். சுங்கை சிப்புட் நகரத்திற்குள் நுழைவதற்கான சாலைகளை நான்கு வழிச் சாலைகளாக மாற்றி அமைத்தார். இந்த நகரத்தின் சாலைகளின் இரு மருங்கிலும் நிறைய மரங்களை நட்டு வைக்கப் பட்டுள்ளன.
டாக்டர் ஜெயக்குமார் தேவராஜ்
மைக்கல் ஜெயக்குமார் தேவராஜ், 2008-ஆம் ஆண்டு மலேசியப் பொதுத் தேர்தலில் சுங்கை சிப்புட் நாடாளுமன்றத் தொகுதியில் துன் சாமிவேலுவை எதிர்த்துப் போட்டியிட்டு வெற்றி பெற்றார். இவர் மக்கள் நீதிக் கட்சியின் சார்பாகப் போட்டியிட்டார். இவர் 1999-ஆம் ஆண்டு மலேசியப் பொதுத் தேர்தல், 2004-ஆம் ஆண்டு மலேசியப் பொதுத் தேர்தல் ஆகிய தேர்தல்களில் சுங்கை சிப்புட் நாடாளுமன்றத் தொகுதியில் தோல்வி கண்டவர்.
இவர் மலேசியாவில் சிறந்த இருதய அறுவை சிகிச்சை நிபுணர் ஆவார். சூலை 2011-இல் மலேசிய உள்நாட்டுப் பாதுகாப்புச் சட்டத்தின் கீழ் கைது செய்யப் பட்டார். 28 நாட்கள் சிறைவாசம் அனுபவித்தார். மலேசியாவில் தூய்மையான பொதுத் தேர்தல் நடைபெற வேண்டும் என்பதை வலியுறுத்தும் துண்டுப் பிரசுரங்களைத் தன் தொகுதி மக்களிடம் வழங்கினார். அப்போது அவர் கைது செய்யப் பட்டார். அவருடன் மேலும் ஐவர் கைது செய்யப் பட்டனர்.
கமுந்திங் சிறையில்
இவர்கள் கமுந்திங் சிறையில் இருக்கும் போது மலேசியாவில் பல்லாயிரம் இந்தியர்கள் மெழுகுவர்த்தி ஏற்றி பிரார்த்தனை செய்தனர். இவர்கள் விரைவில் விடுதலையாக வேண்டும் என்று வேண்டினர். மலேசிய இந்துக் கோயில்கள், மாதாகோயில்களில் இவர்களுக்காகச் சிறப்பு பிரார்த்தனைகள் நடைபெற்றன. இதைத் தவிர அவரை விடுதலை செய்யச் சொல்லி 100,000 பேர் கையொப்பமிட்டு ஒரு நினைவுக் கடிதத்தை மலேசியப் பிரதமருக்கு அனுப்பி வைத்தனர்.
டாக்டர் ஜெயக்குமாரின் விடுதலைக்குப் பின்னர் மலேசிய உள்நாட்டுப் பாதுகாப்புச் சட்டம், மூன்று மாதங்களில் ரத்துச் செய்யப் படும் என்று மலேசியப் பிரதமர் நஜீப் துன் ரசாக் அறிவித்துள்ளார்.
டாக்டர் ஜெயக்குமார் மலேசிய இந்தியர்களின் கல்வி மேம்பாட்டிற்கு நிறைய உதவிகளைச் செய்து வருகிறார். அத்துடன் ஏழை எளியவர்களுக்கு இலவசமாகவும் மருத்துவச் சேவைகளை வழங்கி வருகின்றார். இவர் தன்னுடைய பழைய ‘வோல்ஸ்க்வாகன்’ காரில் தோட்டப் புறங்களுக்குச் சென்று அங்குள்ள இந்தியத் தொழிலாளர்களுக்கு இலவசமாக மருத்துவச் சேவைகளை வழங்கி வருகிறார். தம்முடைய சொந்தச் செலவில் சில மாணவர்களைத் தமிழ்நாட்டில் படிப்பதற்கு அனுப்பியும் வைத்திருக்கிறார்.
தமிழ்ப் பள்ளிகள்
சுங்கை சிப்புட் நகரிலும் கோலாகங்சார் மாவட்டத்திலும் உள்ள தமிழ்ப் பள்ளிக்கூடங்களின் விவரங்கள் கீழே தரப்படுகின்றன. கோலாகங்சார் மாவட்டத்தில் (Kuala Kangsar District) 12 தமிழ்ப்பள்ளிகள் உள்ளன. அவற்றில் 962 மாணவர்கள் பயில்கிறார்கள். 140 ஆசிரியர்கள் பணியாற்றுகிறார்கள். மலேசியக் கல்வியமைச்சு, 2020-ஆம் ஆண்டு ஜனவரி மாதம் வெளியிட்ட புள்ளிவிவரங்கள்:
மேலும் காண்க
பகுப்பு:மலேசிய நகரங்கள் பகுப்பு:பேராக் நகரங்கள் பகுப்பு:பேராக்
பிரபு
பிரபு என்ற தலைப்பில் உள்ள கட்டுரைகள்:
டச்சு - தமிழ் தமிழ் - டச்சு அகராதி
டச்சு - தமிழ் தமிழ் - டச்சு அகராதி என்பது 1997 ம் ஆண்டு வெளியிடப்பட்ட ஒரு அகராதி ஆகும். இதை கனகசபாபதி சரவணபவன் அவர்கள் தொகுத்தார். இது டச்சு மொழியை புலம்பெயர் தமிழர் முழுமையாகக் கற்க உதவும் வண்ணம் தொகுக்கப்பட்டுள்ளது.
வெளி இணைப்புகள்
பகுப்பு:தமிழ் டச்சு அகராதிகள்
செப்-உன்-நிசா
செப்-உன்-நிசா (Zeb-un-Nissa; 15 பிப்ரவரி 1638 - 26 மே 1702) முகலாய இளவரசியும், பேரரசர் ஔரங்கசீப்பிற்கும் அவரது மூத்த இராணியுமான தில்ராஸ் பானு பேகத்துக்கும் மூத்த குழந்தையாக பிறந்தார். இவர் ஒரு கவிஞரும் கூட. இவர் "மக்ஃபி" ("மறைக்கப்பட்ட ஒன்று") என்ற புனைப்பெயரில் கவிதைகளை எழுதினார்.
தில்லியின் சலிம்கர் கோட்டையில் தனது வாழ்க்கையின் கடைசி 20 ஆண்டுகளில் தனது தந்தையால் சிறையில் அடைக்கப்பட்ட இளவரசி செப்-அன்-நிசா ஒரு கவிஞராக நினைவுகூரப்படுகிறார். மேலும் இவரது எழுத்துக்கள் மரணத்திற்குப் பின் திவான்-இ-மக்ஃபி என்ற பெயரில் சேகரிக்கப்பட்டன. (மக்ஃபியின் முழுமையான (கவிதை) படைப்புகள் " ).
பிறப்பு
செப்-உன்-நிசா ( "மணிமகுடம் / பெண்குலத்தின் அழகு"), இளவரசரும்  முகி-உத்-தின்னின் (எதிர்கால பேரரசர் ஔரங்கசீப்) மூத்தக் குழந்தையாக 15 பிப்ரவரி 1638இல் தக்காணத்தின் தௌலதாபாத்தில் இவருடைய பெற்றோரின் திருமணம் முடிந்து சரியாக ஒன்பது மாதங்களுக்கு பிறகு பிறந்தார். இவரது தாயார், தில்ராஸ் பானு பேகம், ஔரங்கசீப்பின் முதல் மனைவியும், முக்கிய துணைவியாரும் ஆவார். மேலும் ஈரானின் ஆளும் வம்சமான (பெர்சியா) முக்கிய சபாவித்து வம்சத்தின் இளவரசியாக இருந்தார். செப்-உன்-நிசா ஔரங்கசீப்பின் விருப்பமான மகள், என்ற காரணமாக, தனது தந்தையை புண்படுத்தியவர்களை மன்னிக்கும்படி அவரை கட்டாயப்படுத்த்தினார்.
கல்வியும் சாதனைகளும்
வலது|thumb| [[அபனிந்திரநாத் தாகூர் வரைந்த் செப்-உன்-நிசாவின் ஓவியம்.]] ஔரங்கசீப் அவையின் பெண்களில் ஒருவரான அபீஸா மரியம் என்பவர் இவரது கல்விக்குப் பொறுப்பானார். இவர், மூன்று வருடங்களில் திருக்குர்ஆனை மனப்பாடம் செய்து தனது ஏழாவது வயதில் ஹபீஸ் ஆனர். இது இவரது தந்தையின் புத்திசாலித்தனத்திலிருந்தும் இலக்கிய ரசனை ஆகியவற்றிலிருந்தும் பெற்றதாக அறியப்படுகிறது. இந்த சந்தர்ப்பத்தை இவரது தந்தை ஒரு பெரிய விருந்துடனும், பொது விடுமுறையுடனும் கொண்டாடினார். இளவரசிக்கு அவரது தந்தையால் 30,000 தங்கக் காசுகள் பரிசாக வழங்கப்பட்டன. தனது அன்புக்குரிய மகளுக்கு நன்கு கற்பித்ததற்காக இவரது ஆசிரியருக்கும் 30,000 தங்கக் காசுகளைக் கொடுத்தார்.
இவர், அப்போதைய அறிவியலை முகமது சயீத் அஷ்ரப் மசந்தரானியிடம் கற்றார். அவர் ஒரு சிறந்த பாரசீக கவிஞரரும் கூட. இவர் மெய்யியல், கணிதம், வானியல், இலக்கியம் ஆகியவற்றைக் கற்றுக்கொண்டார். மேலும், பாரசீகம், அரபு, உருது ஆகியவற்றிலும் நிபுணத்துவம் பெற்றிருந்தார். வனப்பெழுத்திலும் இவருக்கு நல்ல புலமை இருந்தது. இவருடைய நூலகம் மற்ற அனைத்து தனியார் சேகரிப்புகளையும் விஞ்சியிருந்தது. மேலும் இலக்கியப் படைப்புகளைத் தயாரிக்க அல்லது தனக்காக கையெழுத்துப் பிரதிகளை நகலெடுக்க தாராளமான சம்பளத்தில் பல அறிஞர்களைப் பயன்படுத்தினார். இவரது நூலகம் சட்டம், இலக்கியம், வரலாறு, இறையியல் போன்ற ஒவ்வொரு விஷயத்திலும் இலக்கியப் படைப்புகளைப் பெற்றிருந்தது.
இவர், ஒரு கனிவான நபராகவும் எப்போதும் தேவைப்படும் மக்களுக்கு உதவுபவராகவும் இருந்தார். இவர் விதவைகளுக்கும், அனாதைகளுக்கும் உதவினார். இவர் மக்களுக்கு உதவி செய்தது மட்டுமல்லாமல் ஒவ்வொரு வருடமும் ஹஜ் யாத்திரிகர்களை மெக்காவுக்கும், மதீனாவிற்கும் அனுப்பினார். இவர் இசையிலும் ஆர்வம் காட்டினார். இவருடைய காலத்துப் பெண்களில் இவர் சிறந்த பாடகி என்று கூறப்பட்டது.
மரபு
இவரது கவிதை புத்தகம் 1929 இல் தில்லியிலும் 2001 இல் தெகுரானிலும் அச்சிடப்பட்டது. அதன் கையெழுத்துப் பிரதிகள் பிரான்சின் தேசிய நூலகம், பிரித்தானிய அருங்காட்சியகம், ஜெர்மனியில் உள்ள டூபிங்கன் பல்கலைக்கழக நூலகம், இந்தியாவில் மோட்டா நூலகம் ஆகியவற்றில் உள்ளன. இலாகூரில் இவர் அமைத்த சௌபுர்கி அல்லது நான்கு கோபுரங்கள் என்று அழைக்கப்பட்ட தோட்டம், சுவர்கள் மற்றும் வாயில்கள் மீதமுள்ள பகுதிகளால் இன்றும் நிலைத்துள்ளது.
வெளி இணைப்புகள்
பகுப்பு:இந்திய அரச குடும்பப் பெண்கள் பகுப்பு:தைமூரிய அரசமரபு பகுப்பு:1702 இறப்புகள் பகுப்பு:1638 பிறப்புகள்
மார்க் ருஃப்பால்லோ
மார்க் ஆலன் ருஃப்பால்லோ (Mark Alan Ruffalo) (பிறப்பு: நவம்பர் 22, 1967) என்பவர் அமெரிக்க நாட்டு நடிகர், இயக்குனர், திரைக்கதையாசிரியர் மற்றும் திரைப்படத் தயாரிப்பாளர் ஆவார். இவர் 1990 களின் முற்பகுதியில் நடிக்கத் தொடங்கினார். கென்னத் லோனெர்கனின் மேடை நாடகமான திஸ் இஸ் எவர் யூத் (1998) மற்றும் யூ கேன் கவுண்ட் ஆன் மீ (2000) போன்ற நாடகங்களின் மூலம் இவருக்கு முதன் முதலில் நடிகர் என்ற அங்கீகாரம் கிடைத்தது. அதை தொடர்ந்து ஜஸ்ட் லைக் ஹெவன் (2005), ஷட்டர் ஐஸ்லாந்து (2010), போன்ற பல திரைப்படங்களில் நடித்துள்ளார்.
இவர் 2018 ஆம் ஆண்டு முதல் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான தி அவேஞ்சர்ஸ் (2012), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் டோனி புரூஸ் பேனர் / ஹல்க் என்ற கதாபாத்திரத்தில் நடித்ததன் மூலம் மிகவும் புகழ் பெற்ற நடிகர் ஆனார்.
வெளி இணைப்புகள்
பகுப்பு:1967 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க நாடக நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:ஆண் பெண்ணியவாதிகள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள் பகுப்பு:அமெரிக்க சுற்றுச்சூழல் செயற்பாட்டாளர்கள் பகுப்பு:அமெரிக்கத் திரைப்படத் தயாரிப்பாளர்கள்
ஊர் வெண்பா
ஊர் வெண்பா என்பது ஒரு சிற்றிலக்கியம். தலைவன் புகழை 90 அல்லது 70 அல்லது 50 நேரிசை வெண்பாவால் பாடுவது பெயர் நேரிசை. அவன் ஊர் வந்து சேர்ந்ததைப் பாடுவது ஊர் நேரிசை. அவன் வரவால் ஊர் சிறக்க வேண்டும் எனப் பாடுவது ஊர்வெண்பா
அடிக்குறிப்பு
பகுப்பு:சிற்றிலக்கிய வகைகள்
வரலாற்று வானியல்
வரலாற்று வானியல் ( Historical astronomy ) என்பது வானியல் தரவுகளின் வரலாற்றை ஆய்வு செய்கின்ற அறிவியல் துறையாகும். வானியல் வரலாற்றுத் தன்மை தொடர்புடைய துறைகளில் ஆர்வத்தை அதிகரிப்பதே   வரலாற்று வானியல் பிரிவு இருப்பதன் நோக்கம் என்று 1899 இல் நிறுவப்பட்ட அமெரிக்க வானியல் கழகம் தெரிவிக்கிறது. வானியலின் வரலாற்றையும் நாம் வரலாற்று வானியலில் சேர்த்துக் கொள்வதால், தொல் வானியல் தொடங்கி எவையெல்லாம் அறியப்பட்டன என்றும் அத்தகைய வரலாற்றுப் பதிவுகளை தற்கால நவீன வானியற்பியல் சிக்கல்களுக்கு தீர்வு காணப் பயன்படுத்துவதற்கும் வாய்ப்பு கிடைக்கிறது. பண்டைய மற்றும் வரலாற்று கண்காணிப்புப் பதிவுகள் மூலம் நீண்ட கால வானிகழ்வு போக்குகளான கிரகண வடிவங்கள் மற்றும் விண்மீன் மேகங்களின் திசைவேகம் ஆகியவற்றை அறிந்து தெளிவடைய முடிகிறது. மாறாக, நன்கு அறியப்பட்ட மற்றும் நன்கு ஆவணப்படுத்தப்பட்ட வரலாற்று வானியல் ஆவணங்களைப் பயன்படுத்துவதால் இயற்கை நிகழ்வுகளின் செயல்பாட்டை கணிணி மாதிரிகளின் செயல்பாட்டோடு மதிப்பிட்டு சரிபார்க்கவும் அறியப்படாத நிகழ்வுகளின் நிகழ்வு தேதியைக் கணக்கிடவும் இயல்கிறது.
உதாரணங்கள்
•	வரலாற்று வானியல் பதிவு ஆய்வின் பயன்பாட்டுக்கு ஒரு உதாரணமாக நண்டு நெபுலா தொடர்பான ஆய்வைக் குறிப்பிடலாம். சூலை 1054 இல் முதலில் கண்டுபிடிக்கப்பட்ட SN 1054 மீவிண்மீன் வெடிப்புச் சிதறலின் எச்சமே நண்டு நெபுலா என்று அறியப்பட்டது. சமகாலத்திய சீனாவில் இருந்த சங்வம்சத்தில் ஒரு வரலாற்று வானியல் பதிவு எழுதப்பட்டுள்ளது. இப்பதிவில் வானத்தில் நிகழ்ந்த ஒரு அபூர்வமான இயற்கை நிகழ்வு என இந்நிகழ்வு பதிவு செய்யப்பட்டுள்ளது. இதே நிகழ்வை ஜப்பானிய மற்றும் அராபிய வானியல் அறிஞர்களும் பதிவு செய்துள்ளனர். பெரும்பாலான விண்வெளி அறிஞர்கள் இப்பதிவின் அடைப்படையில் அந்நிகழ்வை நண்டு நெபுலாவின் உருவாக்கம் என்று தொடர்புபடுத்தி காண்கின்றனர்.
•	அதே போல குறுங்கோள் புளூட்டோ கண்டறியப்பட்டு 1915 ஆம் ஆண்டின் தொடக்கத்தில் புகைப்படமும் எடுக்கப்பட்டது. ஆனாலும் 1930 ஆம் ஆண்டு வரை அது அங்கீகரிக்கப்படவில்லை.
•	கதிர் வீச்சலை வீசும் போலி விண்மீன்கள் எனப்படும் குவாசர்கள் 19 ஆம் நூற்றாண்டின் பின்பகுதியில் புகைப்படம் எடுக்கப்பட்டாலும் 1960 வரை அவை விண்வெளியில் இருக்கும் மாறுபட்ட பொருள்கள் என்பது அறியப்படவே இல்லை.
வெளிப்புற இணைப்புகள்
பகுப்பு:வானியலின் வரலாறு பகுப்பு:வானியல் துணைப் பிரிவுகள்
ஹொங்கொங் சாரணர் சங்கம்
ஹொங்கொங் சாரணர் சங்கம் என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 95,877 சாரணர்கள் அங்கம் வகிக்கின்றனர்.
மேற்கோள்கள்
பகுப்பு:உலக சாரணர் சம்மேளன உறுப்பு அமைப்புகள்
வாழ்வார்மங்கலம் ஊராட்சி
வாழ்வார்மங்கலம் ஊராட்சி (Valvarmangalam Gram Panchayat), தமிழ்நாட்டின் கரூர் மாவட்டத்தில் உள்ள கடவூர் வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2042 பேர் ஆவர். இவர்களில் பெண்கள் 1022 பேரும் ஆண்கள் 1020 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய முன்னேற்ற நுழைவாயில் வலைத்தளம்
இந்திய முன்னேற்ற நுழைவாயில் (http://www.indg.in/ ) இணையத்தளம் இந்திய அரச அலகான உன்னத கணிப்பியல் வளர்ச்சி மையத்தால் தமிழ் உட்பட பல இந்திய மொழிகளில் உருவாக்கப்பட்ட ஒரு தகவல் இணையத்தளம் ஆகும். வளர்ச்சிக்கு தேவையான தகவல்களை "இதுவரையில் தொடர்பு எல்லைக்கு வெளியே இருக்கும் இந்திய கிராமப்புற சமூகங்களை, குறிப்பாக பெண்கள் மற்றும் ஏழைகளைச் சென்றடைவதுதான் இதன் நோக்கம்."
பகுப்பு:தொழில்நுட்பம் பற்றிய தமிழ் வலைத்தளங்கள்
கடிகை வெண்பா
கடிகை வெண்பா என்பது ஒரு சிற்றிலக்கியம். கடிகை என்பது நல்லநேரம். அரசனுக்கு நல்லநேரம் இது எனக் கூறும் பாடல்களை இது கொண்டிருக்கும். 32 நேரிசை வெண்பாகள் இதில் அமைவது ஒருவகை மரபு.
அடிக்குறிப்பு
பகுப்பு:சிற்றிலக்கிய வகைகள்
நகைச்சுவைத் திரைப்படம்
நகைச்சுவைத் திரைப்படம் (comedy film) என்பது ஒரு திரைப்பட வகையாகும். இவை மனிதரின் மனக்கவலைகளை மறக்க வைக்கும் நகைச்சுவை உணர்வை மையமாக வைத்து எடுக்கப்படும் திரைப்படங்கள். இவ்வகையான திரைப்படங்கள் இந்தியத் திரைப்படங்களில் அதிக அளவில் காணப்படும். இந்தப் படங்கள் பார்வையாளர்களின் சிரிப்பை வரவழைக்கும்படி வடிவமைக்கப்பட்டுள்ளவை. நகைச்சுவைப் படங்கள் பொதுவாக கவலை இல்லாத நாடகம் மற்றும் வேடிக்கைத் திரைப்படங்கள். பல சமயங்களில் சமூகத் திரைப்படங்கள் நகைச்சுவை கலந்து எடுக்கப்படுகின்றன. நகைச்சுவைத் திரைப்படங்கள் பெரும்பாலும் நகைச்சுவையான சூழ்நிலைகள் மூலம், நடிகர்கள் பேசும் வழிகளில், அல்லது அவர்களின் நடவடிக்கைகள் மூலம் பார்வையாளர்களை சிரிக்க வைக்கும்.
மேற்கோள்கள்
பகுப்பு:திரைப்பட வகைகள்
டான்ஸ் இந்தியா டான்ஸ்
டான்ஸ் இந்தியா டான்ஸ் (Dance India Dance) என்பது ஜீ தொலைக்காட்சியில் ஒளிபரப்பப்படும் நடனக் காட்சியாகும். இந்தக் காட்சி ஒவ்வொரு வெள்ளி மற்றும் சனிக்கிழமைகளில் ஒளிபரப்பப்படுகிறது.
துவரிமான் ஊராட்சி
துவரிமான் ஊராட்சி (Thuvariman Gram Panchayat), தமிழ்நாட்டின் மதுரை மாவட்டத்தில் உள்ள திருப்பரங்குன்றம் ஊராட்சி ஒன்றியத்தில்  அமைந்துள்ளது. இந்த ஊராட்சி, மதுரை மேற்கு சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4058 ஆகும். இவர்களில் பெண்கள் 1978 பேரும் ஆண்கள் 2080 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மிர்சாபூர் மக்களவைத் தொகுதி
மிர்சாபூர் மக்களவைத் தொகுதி இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன. அவை:
பண்டைய இந்தியக் கல்வெட்டுக்கள்
thumb|கிமு 250 காலத்திய [[பிராமி எழுத்தில் அசோகர் கல்வெட்டுகளில் ஒன்று, லௌரியா-ஆராராஜ், பிகார்]]
thumb|கிமு இரண்டாம் நூற்றாண்டின் [[தமிழ் பிராமி எழுத்தில் மாங்குளம் கல்வெட்டுகள் மாங்குளம், மதுரை மாவட்டம், தமிழ்நாடு ]]
thumb|[[குப்தப் பேரரசு|குப்தர்கள் காலத்திய எழுத்துமுறையில் பொறிக்கப்பட்ட கல்வெட்டுகள், கான்கேரி குகைகள் மகாராட்டிரம்]]
thumb|[[பாதமி சாளுக்கியர் காலத்திய, கிபி 875-ஆம் ஆண்டின், பழைய கன்னட மொழி வெற்றித் தூண் கல்வெட்டு, விருபாட்சர் கோயில், பட்டடக்கல், அய்கொளெ, கர்நாடகா]]
பண்டைய இந்தியக் கல்வெட்டுக்கள், இந்தியத் துணைக்கண்டத்தில் முதன் முதலாக கிடைத்த கல்வெட்டுக்கள், கிமு மூவாயிரம் ஆண்டுகளுக்கு முந்தைய சிந்து வெளியில் கிடைத்த கல்வெட்டுக் குறிப்புகள் ஆகும். ஆனால் இக்கல்வெட்டுக் குறிப்புகள் இதுவரை யாராலும் முழுமையாக படித்து அறியப்படவில்லை..
வட இந்தியாவில், கிமு மூன்றாம் நூற்றாண்டில் பிராமி எழுத்தில் பிராகிருத மொழியில் எழுதப்பட்ட அசோகரின் கல்வெட்டுகளும், தமிழ்நாட்டில் தமிழி எழுத்தில், தமிழ் மொழியில் எழுதப்பட்ட மாங்குளம் கல்வெட்டுகள் முதலில் அறியப்பட்டதாகும்.
தென்னிந்தியாவில் சமணர்களின் தமிழ் பிராமி, பட்டிபிரோலு எழுத்து முறையிலும் கடம்ப எழுத்துமுறையிலும் பொறித்த கல்வெட்டுக்கள் கண்டறியப்பட்டுள்ளன.
மேலும் பழனி  கொடுமணல் மற்றும் ஆதிச்சநல்லூரில் கிமு 500 ஆண்டுகளுக்கு முந்தைய பண்டைய தமிழ் பிராமி கல்வெட்டுக்கள் கண்டறியப்பட்டுள்ளது.
அசோகர் காலத்திற்கு முந்தைய கல்வெட்டுகள் இலங்கையின் அனுராதபுரத்தில் கண்டெடுக்கப்பட்டுள்ளது.
கிபி நான்காம் நூற்றாண்டு காலத்திய சமசுகிருத மொழி கல்வெட்டுக் குறிப்புகள் முதன்முதலில் அடையாளம் காட்டப்பட்டுள்ளது.
கிபி முதல் ஆயிரமாண்டிற்குப் பின்னர் பாறை, தூண், சமணர் படுகைகள் மற்றும் குடைவரை சுவர்களில் கல்வெட்டுகள் மற்றும் செப்புப் பட்டயங்கள் அதிகம் கண்டறியப்பட்டது.
இந்தியத் தொல்லியல் ஆய்வகம் கண்டெடுத்த ஒரு இலட்சத்திற்கும் மேற்பட்ட கல்வெட்டுகளில், 60,000 கல்வெட்டுக்கள் தமிழ் மொழி கல்வெட்டுகளாகும். ஒரு இலட்சம் கல்வெட்டுகளில், 5% கல்வெட்டுக்கள் மட்டுமே தெலுங்கு, கன்னடம், சமசுகிருதம், மராத்தி மொழி கல்வெட்டுகளாகும். .
இந்தியத் துணைக்கண்டத்தில் அறியப்பட்ட முதல் எழுத்துமுறைகள்
வெண்கலக் காலத்திய சிந்து வெளி எழுத்துக்களுக்குப் பின்னர் இந்தியத் துணைக்கண்டத்தில் முதன்முதலாக அறிமுகமான எழுத்துமுறைகளில், கிமு 250-களில் அசோகரின் கல்வெட்டுக்களில் எழுதப்பட்ட பிராமி எழுத்துமுறை ஆகும்.
வரலாறு மற்றும் ஆய்வு
இந்தியத் துணைக்கண்டத்தில் கிடைத்த கல்வெட்டுகளையும்,  மற்றும் செப்புப் பட்டயங்களையும்,   1886 முதல் தொல்லியல்  அறிஞர்கள் ஆய்வு செய்து, அவைகளை தமிழ் பிராமி மற்றும் பிராமி என வகைப்படுத்தி, ஆங்கிலத்தில் மொழிபெயர்ப்பு செய்தனர்.
வட இந்தியவில் அசோகரின் கல்வெட்டுக்கள் பிராமி எழுத்துமுறையிலும்; தென்னிந்தியாவின் தமிழ் கல்வெட்டுக்கள் தமிழ் பிராமி எழுத்துமுறையிலும் இருந்தது. பின்னர் தமிழ் பிராமி எழுத்துமுறைகள், வட்டெழுத்து முறையில் மாறி, கோயில் கருங்கல் சுவர்களில் செதுக்கப்பட்டிருந்தது.
கிபி 1-ஆம் நூற்றாண்டு முதல் பட்டிபிரோலு மற்றும் கடம்பர் எழுத்துமுறைகளிலிருந்து கன்னடம் மற்றும் தெலுங்கு எழுத்துமுறைகள் உருவானது.
குறிப்பிடத்தக்க கல்வெட்டுகள்
thumb|right|கிபி 578 காலத்திய பழைய கன்னட கல்வெட்டுக்கள், [[பாதமி குகைக் கோயில்]] கிமு 250 காலத்திய 33 அசோகர் கல்வெட்டுக்கள் மற்றும் அசோகரின் தூண்களில் எழுதப்பட்ட கல்வெட்டுக் குறிப்புகள்,  கிமு 2-ஆம் நூற்றாண்டின் மாங்குளம் கல்வெட்டுகள், கலிங்க மன்னர் காரவேலன் காலத்திய  ஹத்திகும்பா கல்வெட்டு, கிமு இரண்டாம் நூற்றாண்டின் சாதவாகனர் காலத்திய  நானாகாட் பிராமி எழுத்துமுறை பாறைக் கல்வெட்டுக்கள்,  ஹேலியோடோரஸ் தூண், கிபி 150-இல் ருத்திரதாமனின் ஜூனாகத் பாறைக் கல்வெட்டு,  சமுத்திரகுப்தரின் அலகாபாத் தூண் கல்வெட்டு, இரண்டாம் புலிகேசியின் அய்கொளெ கல்வெட்டு, (கிபி 634), தமிழ்நாட்டின் செப்புப் பட்டயங்கள் முக்கியமானவைகள்.
ஹத்திகும்பா கல்வெட்டுக்கள்
thumb|right|கலிங்க மன்னர் [[காரவேலன்|காரவேலரின் ஹத்திகும்பா கல்வெட்டு, ஒடிசா]]
ரபதக் கல்வெட்டுக்கள்
கிரேக்க எழுத்தில், பாக்திரியா மொழி கல்வெட்டு ஒன்று 1993-இல் ஆப்கானித்தான் நாட்டின் சுர்க் கோட்டல் எனுமிடத்தில் கண்டெடுக்கப்பட்டது.
இக்கல்வெட்டில் குசான் பேரரசர் கனிஷ்கரின் ஆட்சிக் குறித்தும், குசான் வம்சம் குறித்தும் குறிப்புகள் உள்ளது.
தமிழ் செப்பேடுகள்
தென்னிந்திய மன்னர்கள் குறிப்பாக சோழர், விஜயநகரப் பேரரசுகள், கிபி 10-ஆம் நூற்றாண்டு முதல் 19-ஆம் நூற்றாண்டு வரை, வேளாண் நிலங்கள் மற்றும் வேளாண் நிலத்துடன் கூடிய கிராமங்கள், கோயில்கள், சைவ மடங்கள், அன்னசாலைகள் போன்ற பொதுநிறுவனக் காரியங்களை நிர்வாகிக்க, தனிநபர்களுக்கும், பொதுநிறுவனங்களுக்கும், செப்பேடுகள் மூலம் தானமாக வழங்கியதை வேள்விக்குடி செப்பேடுகள் போன்றவைகள் மூலம் அறியப்படுகிறது.
தென்னிந்தியாவில் தமிழ்நாட்டிற்கு வெளியே உள்ள பகுதிகளில் கல்வெட்டுகள் பிராகிருதம் மற்றும் சமசுகிருத மொழியில் அதிகம் கொண்டிருந்த போதும், தமிழ்நாட்டில் மட்டும் தமிழி எழுத்தில் கொண்டிருந்தது.
சங்க இலக்கியங்கள் அனைத்தும் தமிழ் மொழியில், பனை ஓலைகளில் எழுதப்பட்டிருந்தது.
இச்சங்க இலக்கியங்கள் கிமு 4 - கிமு 3-ஆம் நூற்றாண்டிற்குள் எழுதப்பட்டிருக்கலாம் அறிஞர்கள் கருதுகிறார்கள். கிமு 3-ஆம் நூற்றாண்டு காலத்திய தமிழ் கல்வெட்டுகள் தமிழ் பிராமி எழுத்துமுறையில் இருந்தது.
தமிழ் மொழியின் முதல் இலக்கண நூலான தொல்காப்பியம் எழுதப்பட்ட காலம் கிமு 5 – 2-ஆம் நூற்றாண்டு காலமாக இருக்கலாம் அறிஞர்கள் கணித்துள்ளனர்.
thumb|[[புத்தகுப்தர்|புத்தகுப்தரின் செப்புப் பட்டயம், கிபி 477 – 488]] 250px|thumb|ஆந்திரப் பிரதேச [[குண்டூர் மாவட்டம், உண்டவல்லி குகைச் சுவர் கல்வெட்டுக்கள் ]] ......
வெளி இணைப்புகள்
பகுப்பு:இந்திய வரலாறு பகுப்பு:தமிழ் பிராமிக் கல்வெட்டுகள் பகுப்பு:தமிழ்ச் செப்பேடுகள் பகுப்பு:தமிழ்நாட்டுக் கல்வெட்டுக்கள் பகுப்பு:இந்தியக் கல்வெட்டுகள்
இளைய தலைமுறை
இளைய தலைமுறை (Ilaya Thalaimurai) 1977 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் சிவாஜி கணேசன், வாணிஸ்ரீ மற்றும் பலரும் நடித்திருந்தனர்.
தில்சன் கொலை நிகழ்வு
வெளி இணைப்புகள்
பகுப்பு:தமிழ்நாட்டில் கொலை வழக்குகள் பகுப்பு:2011 நிகழ்வுகள்
உதயத்தூர் கீழூர்
alt=உதயத்தூர் கீழூர்|thumb|உதயத்தூர் கீழூர்
உதயத்தூர் கீழூர் (udhayathoor keloor), தமிழ்நாட்டின் திருநெல்வேலி மாவட்டத்தில் உள்ள இராதாபுரம் வட்டாரத்தில் அமைந்துள்ளது. இந்த கிராமம், ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 430 ஆகும். இவர்களில் பெண்கள் 180 பேரும் ஆண்கள் 250 பேரும் உள்ளனர்
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.[6]
# சிற்றூர்கள்
இந்த கிராமத்தை சுற்றி அமைந்துள்ள சிற்றூர்களின் பட்டியல்[9]
இந்த கிராமத்தை சுற்றி அமைந்துள்ள கோவில்கள் பட்டியல்[8]
உதயத்தூர் கீழூர் அருள்மிகு ஸ்ரீ முத்தாரம்மன் திருக்கோவில்
கொடிக்கல் சுடலை ஆண்டவர் கோவில்
தவசி சுடலை ஆண்டவர் கோவில்
சந்தி அம்மன் கோவில்
செம்பாலை சுடலை ஆண்டவர் கோவில்
முடனியாண்டி சாமி கோவில்
சுடலை ஆண்டவர் கோவில்
=
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
சேரன்கோவில் பத்து கிராமம் முனியசாமி கோயில்
சேரன்கோவில் பத்து கிராமம் முனியசாமி கோயில் தமிழ்நாட்டில் திருநெல்வேலி மாவட்டம், சேரன்கோவில் பத்து கிராமம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முனியசாமி சன்னதியும், கருப்பசாமி, மாரியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அன்னகாரன் குப்பம்
அன்னகாரன் குப்பம் (Annakarankuppam) என்பது தமிழ்நாட்டின், கடலூர் மாவட்டத்தில் பண்ணுருட்டி வட்டத்தில் உள்ள ஒரு கிராமமாகும். இந்த கிராமம் மாவட்டத் தலைநகரான கடலூரில் இருந்து 35 கி.மீ. தொலைவும், பண்ணுருட்டியில் இருந்து 9 கி.மீ. தொலைவிலும், மாநிலத் தலைநகரான சென்னையில் இருந்து 203 கி.மீ. தொலைவிலும் உள்ளது. இந்த கிராமத்தில் உள்ள இரண்டு தெருக்களில் வாழும் குறிப்பிட்ட வகையறா மக்களின் வீடுகளில் கதவு வைக்கப்படுவதில்லை. கதவுக்கு பதில் மரத்தால் செய்த படல் கொண்டோ அல்லது துணிகொண்டோ வாசலை அடைத்துக் கொள்வதை வழக்கமாக கொண்டுள்ளனர்.
வரலாறு
இந்த மக்களின் முன்னோர்கள் காலத்தில் எல்லா வீட்டுக்கும் கதவு இருந்துள்ளது. ஒரு காலத்தில் இவர்களின் குடும்பக் கன்னிப் பொண் ஒருவரை ஏதோ ஒரு காரணத்தால் கதவில் வைத்து நெறித்துக் கொன்றுவிட்டனர். அதன்பிறகு ஊரில் அந்நக் கன்னிப்பெண்ணின் ஆவியால் வேண்டாத நிகழ்வுகள் ஏற்பட்டதாக மக்கள் நினைத்தனர்.
இதற்குப் பரிகாரம் கேட்டபொழுது, ‘எனக்கு ஏற்பட்ட கதி இன்னொரு பொண்ணுக்கு ஏற்படக் கூடாது. அதனால், நீங்கள் யாரும் கதவு வெத்து வீடு கட்டக்கூடாது. நானே கதவாக இருந்து காவல் காப்பேன்' என்று அந்தப் பொண்னின் ஆவி கூற, அன்றிலிருந்து வீடுகளுக்கு கதவுகள் அமைப்பதில்லை. அந்தப் பொண்ண பூவாடைக்காரி என்ற பெயரால் வணங்கிவருகின்றனர்.
மேற்கோள்கள்
பகுப்பு:கடலூர் மாவட்டத்திலுள்ள கிராமங்கள்
அமெரிசியம்(II) குளோரைடு
அமெரிசியம்(II) குளோரைடு (Americium(II) chloride) என்பது AmCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியமும் குளோரினும் சேர்ந்து இச்சேர்மம் உருவாகிறது. இருகுளோரோ அமெரிசியம் என்ற பெயராலும் இது அழைக்கப்படுகிறது.
மேற்கோள்கள்
பகுப்பு:அமெரிசியம் சேர்மங்கள் பகுப்பு:குளோரைடுகள் பகுப்பு:ஆக்டினைடு ஆலைடுகள்
இயங்கா கடற்படை
இயங்கா கடற்படை (Fleet in being) என்பது துறைமுகத் தளங்களை விட்டு வெளியேறாமலேயே ஒரு கடற்பகுதியில் ஆதிக்கம் செலுத்தும் கடற்படைப் பிரிவினைக் குறிக்கிறது. இத்தகு கடற்படைகள் ஒரு கடற்பகுதியில் நிறுத்தப்பட்டிருந்தால், இவற்றை சமாளிக்க எதிர் தரப்பினர் இன்னொரு கடற்படையை அங்கு அனுப்பும் நிலை உருவாகும். இயங்கா கடற்படைகள் துறைமுகங்களை விட்டு வெளியேறி கடற்பகுதியில் பயணித்தால், எதிர் தரப்புடன் மோதல்கள் நிகழலாம். இதில் வெற்றி என்பது உறுதி கிடையாது. ஆனால் அவ்வாறு உண்மையில் வெளியேறாமல் தளங்களிலேயே தங்கிவிட்டால், அதன் அச்சுறுத்தல் ஒன்றே, சுற்றுப்புற கடற்பகுதிகளில் ஆதிக்கம் செலுத்த உதவும். இதனை பயன்படுத்திக் கொண்டு எதிர் தரப்பினை எதிர்வினையாற்றச் செய்யலாம்.
இக்கோட்பாடு 1690ல் முதன் முதலில் அறிமுகப்படுத்தப்பட்டது. பிரித்தானிய அட்மைரல் டோரிங்க்டன் பிரபு இதனை அறிமுகப்படுத்தினார். தனது கடற்படையினை விட பலம் வாய்ந்த பிரெஞ்சு கடற்படையுடன் மோதுவதற்கு பதில், துறைமுகத்தில் இருப்பது சிறந்த உத்தி என்று கண்டறிந்தார். எதிர் தரப்பு துறைமுகத்தை நேரடியாகத் தாக்கத் தயங்கும் ஆனால் வேறு இடங்களுக்கும் செல்ல இயலாது (அப்படி சென்று விட்டால் மீண்டும் துறைமுகத்தை விட்டு வெளியேறி கடலில் ஆதிக்கம் செலுத்தலாம்). துறைமுகத்தில் இருக்கும் கடற்படைக்கு கூடுதல் பாதுகாப்பு என்ற அடிப்படையில் இக்கோட்பாடு செயல்பட்டது. ஆனால் வான்படைகளின் வளர்ச்சிக்குப் பின்னர் இக்கூற்று பொய்யானது. துறைமுகத்தில் உள்ள கப்பல்களை வானூர்திகள் எளிதில் தாக்கி அழிக்கும் நிலை உருவானது.
மேற்கோள்கள்
பகுப்பு:போரியல்
இந்திய சாரணர் சங்கம்
இந்திய சாரணர் சங்கம் என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 5,410,492 சாரணர்கள் அங்கம் வகிக்கின்றனர். 1909 இல் இந்தியாவில் சாரணியம் நிறுவப்பட்டது. இது 1938 இல் உலக சாரணர் சம்மேளனத்தில் அங்கத்துவம் பெற்றது. பெண் சாரணியம் 1911 இல் இந்தியாவில் ஆரம்பமானது. இங்கு சாரணர்களுக்கான உயர் விருது ரஸ்ரபதி சாரண விருது ஆகும்.
மேற்கோள்கள்
பகுப்பு:உலக சாரணர் சம்மேளன உறுப்பு அமைப்புகள்
அமர்வு நீதிமன்றம்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Trimul%20Naik's%20Palace.%20Session%20Court%20From%20North%20Side%20LACMA%20M.2008.40.2264.jpg|thumb|திருமலை நாயக்கர் மஹால் (மாவட்ட நீதிமன்றம் இயங்கிய கட்டிடம்) ஒரு அமர்வு நீதிமன்றம் அல்லது செசன்ஸ் நீதிபதி என்றும் அழைக்கப்படும் நீதிமன்றமானது பல காமன்வெல்த் நாடுகளில் உள்ள ஒரு நீதிமன்ற அமைப்பாகும். ஒரு அமர்வு நீதிமன்றம் என்பது ஒரு மாவட்டத்தின் மிக உயர்ந்த குற்றவியல் நீதிமன்றம் மற்றும் கடுமையான குற்றங்களை விசாரணை செய்யும் முதல் நீதிமன்றமாகும், அதாவது ஏழு ஆண்டுகளுக்கு மேல் சிறைத்தண்டனை, ஆயுள் தண்டனை அல்லது மரண தண்டனை விதிக்கும் அதிகாரம் படைத்த அமைப்பு அமர்வு நீதி மன்றமாகும்.
இந்தியாவில் அமர்வு நீதிமன்றங்கள்
குற்றவியல் விஷயங்களில் தனது அதிகார வரம்பைப் பயன்படுத்தும்போது மாவட்ட நீதிமன்றம் அமர்வு நீதிமன்றம் என்று குறிப்பிடப்படுகிறது குற்றவியல் நடைமுறை குறியீடு (சிஆர்பிசி)
சிஆர்பிசியின் பிரிவு 9 இன் படி, ஒவ்வொரு அமர்வு பிரிவிற்கும் நீதிமன்றம் மாநில அரசால் நிறுவப்பட்டுள்ளது. நீதிமன்றம் ஒரு குறிப்பிட்ட நீதிபதியால் தலைமை தாங்கப்படுகிறது, அந்த குறிப்பிட்ட மாநில உயர் நீதிமன்றத்தால் நியமிக்கப்படுகிறது. உயர்நீதிமன்றம் இந்த நீதிமன்றத்தில் கூடுதல் அமர்வு நீதிபதிகள் மற்றும் உதவி அமர்வு நீதிபதிகளையும் நியமிக்கலாம்
பங்களாதேஷ்
செஷன்ஸ் கோர்ட் என்பது பங்களாதேஷில் உள்ள ஒரு வகை கீழ் நீதிமன்றமாகும், இது கிரிமினல் வழக்குகளை கையாள்கிறது. குற்றவியல் நடைமுறை நெறிமுறை ஒவ்வொரு மாவட்டத்திலும் அல்லது பெருநகர நகரமான பங்களாதேஷிலும் அமர்வு நீதிமன்றத்தை நிறுவ அரசாங்கத்திற்கு உதவுகிறது. ஸ்தாபனத்தின் இருப்பிடத்தின் அடிப்படையில், அமர்வு நீதிமன்றங்கள் இரண்டு வகைகளாகும், அதாவது
பெருநகர காவல்துறை அறிமுகப்படுத்தப்பட்டதன் மூலம், சிஆர்பிசியின் திருத்தப்பட்ட பதிப்பு, பெருநகர நகரங்களுக்கு தனி நீதிமன்றங்களை நிறுவுவது அரசாங்கத்திற்கு அவசியமாக்கியது. அப்போதிருந்து, பெருநகர அமர்வு நீதிமன்றங்கள் பங்களாதேஷில் நிறுவப்பட்டுள்ளன. மாவட்டங்களைப் பொறுத்தவரை, குற்றவியல் மற்றும் சிவில் நீதிமன்றங்கள் இரண்டும் ஒரே வசதியில் வைக்கப்பட்டுள்ளன. அவை பொதுவாக மாவட்ட மற்றும் அமர்வு நீதிபதி நீதிமன்றம் என்று அழைக்கப்படுகின்றன.
தீர்ப்பளிப்பாளரின் வகையின் அடிப்படையில், அமர்வு நீதிமன்றங்கள் இரண்டு வகைகளாகும், அவை நீதிமன்ற அமர்வு நீதிபதி மற்றும் மாஜிஸ்திரேட் நீதிமன்றம். நீதிமன்ற அமர்வு நீதிபதி அரசாங்கத்தால் நியமிக்கப்பட்ட நீதிபதியால் தலைமை தாங்கப்படுகிறார், நீதவான் நீதிமன்றங்கள் நீதித்துறை நீதவான் தலைமை தாங்குகின்றன. மாஜிஸ்திரேட் நீதிமன்றம் அமர்வு நீதிபதியின் கட்டுப்பாட்டில் உள்ளது.
சி.ஆர்.பி.சி அமர்வு நீதிபதியால் சட்டத்தால் அங்கீகரிக்கப்பட்ட எந்தவொரு தண்டனையையும் நிறைவேற்ற உதவுகிறது. ஆனால் அத்தகைய நீதிபதியால் நிறைவேற்றப்பட்ட எந்தவொரு மரண தண்டனையும் உயர் நீதிமன்ற பிரிவில் இருந்து உறுதிப்படுத்தப்பட வேண்டும்.
இந்தியா
குற்றவியல் விஷயங்களில் தனது அதிகார வரம்பைப் பயன்படுத்தும்போது மாவட்ட நீதிமன்றம் அமர்வு நீதிமன்றம் என்று குறிப்பிடப்படுகிறது குற்றவியல் நடைமுறை குறியீடு (சிஆர்பிசி)
சிஆர்பிசியின் பிரிவு 9 இன் படி, ஒவ்வொரு அமர்வு பிரிவிற்கும் நீதிமன்றம் மாநில அரசால் நிறுவப்பட்டுள்ளது. நீதிமன்றம் ஒரு குறிப்பிட்ட நீதிபதியால் தலைமை தாங்கப்படுகிறது, அந்த குறிப்பிட்ட மாநில உயர் நீதிமன்றத்தால் நியமிக்கப்படுகிறது. உயர்நீதிமன்றம் இந்த நீதிமன்றத்தில் கூடுதல் அமர்வு நீதிபதிகள் மற்றும் உதவி அமர்வு நீதிபதிகளையும் நியமிக்கலாம்.
இந்திய நகரங்களில், கிரிமினல் வழக்குகள் தொடர்பான விஷயங்களை தீர்ப்பதற்கு செஷன்ஸ் நீதிமன்றம் பொறுப்பாகும். கொலைகள், திருட்டு, துணிச்சல், பிக்-பாக்கெட்டிங் மற்றும் இதுபோன்ற பிற வழக்குகளுக்கு நீதிமன்றம் பொறுப்பு.
மும்பையில் (பம்பாய்) இரண்டு நீதிமன்றங்கள் உள்ளன, அவற்றில் முக்கியமானவை தெற்கு மும்பையின் கலா கோடா பகுதியில், இரண்டாவது கோரேகாவின் புறநகர் பகுதியில் உள்ள டிண்டோஷியில்.
மரண தண்டனை உள்ளிட்ட குற்றச் செயல்களுக்கு முழு அளவிலான அபராதம் விதிக்க அமர்வு நீதிமன்றத்திற்கு அதிகாரம் உள்ளது.
முதலில், அமர்வு நீதிமன்றங்கள் ஒவ்வொரு வழக்கையும் தொடர்ச்சியாக அமர்வுகளில் கேட்டன, வாதங்களை முடித்தவுடன் உடனடியாக தீர்ப்புகளை வழங்கின. எனவே 'செஷன்ஸ் கோர்ட்' என்ற பெயர் வழக்குகள் விரைவாக தீர்த்து வைக்கப்படும் என்பதாகும். இந்திய நீதித்துறை அமைப்பின் தாமதங்களுக்கு ஒரு முக்கிய காரணம் என்னவென்றால், 'அமர்வுகள்' என்ற கருத்து மீண்டும் மீண்டும் ஒத்திவைத்தல், வழக்குத் தாள்களில் வளையத் துளைகள் மற்றும் வழக்குகளின் பின்னிணைப்பு ஆகியவற்றால் மட்டுமே மீறப்படுகிறது. இந்த உள்ளூர் பிரச்சினைக்கு இந்திய அரசு தீர்வு காணவில்லை.
மலேசியா
thumb|A sessions court in [[திராங்கானு|Terengganu, Malaysia.]] இங்கிலாந்தில் முந்தைய காலாண்டு அமர்வுகளைப் போலவே, ஆனால் துணை நீதிமன்றங்கள் சட்டம் 1948 (எஸ்சிஏ) இன் எஸ்எஸ் 65 (1) (பி), 73 (பி), 93 (1) இன் படி RM1,000,000 ஐ தாண்டாது.. எவ்வாறாயினும், விதிவிலக்கு என்பது மோட்டார் வாகன விபத்துக்கள், நில உரிமையாளர் மற்றும் குத்தகைதாரர் மற்றும் துன்பம் தொடர்பான விஷயங்களில் உள்ளது, அங்கு அமர்வு நீதிமன்றங்கள் வரம்பற்ற அதிகார வரம்பைக் கொண்டுள்ளன, அவை 65 (1) (அ) எஸ்சிஏ. மேலும், எஸ் 65 (3) எஸ்சிஏ மூலம், சட்ட நடவடிக்கைக்கு உட்பட்ட கட்சிகள், மேற்கூறிய நிர்ணயிக்கப்பட்ட பண வரம்புக்கு அப்பாற்பட்ட ஒரு நடவடிக்கையை முயற்சிக்க அமர்வு நீதிமன்றத்திற்கு அதிகார வரம்பை வழங்க எழுத்துப்பூர்வமாக ஒரு ஒப்பந்தத்தில் நுழையலாம்.
அதிகார வரம்பு
சிவில் வழக்குகளை விசாரிக்க முதலில் முக்கிய நகரங்கள் மற்றும் நகரங்களுக்கு மாவட்ட நீதிபதிகள் நியமிக்கப்பட்டனர், தற்போதைய மாவட்ட நீதிமன்றங்கள் இலங்கையின் ஒவ்வொரு நீதித்துறை பிரிவிற்கும் 1978 ஆம் ஆண்டின் 2 ஆம் இலக்க நீதித்துறை சட்டத்தின் கீழ் நிறுவப்பட்டுள்ளன. பிரதம நீதியரசர் மற்றும் மேல்முறையீட்டு நீதிமன்றத்தின் தலைவருடன் கலந்தாலோசித்து நீதி விஷயத்திற்கு பொறுப்பான அமைச்சர் ஒவ்வொரு நீதித்துறை பிரிவின் பிராந்திய வரம்புகளையும் வரையறுப்பார். தற்போது இலங்கையில் 54 நீதித்துறை மாவட்டங்கள் உள்ளன.
மாவட்ட நீதிபதிகளை நியமித்தல் மற்றும் நீக்குதல்
அனைத்து மாவட்ட நீதிபதிகளும் நீதித்துறை சேவை ஆணையத்தால் நியமிக்கப்படுகிறார்கள், இது மாவட்ட நீதிபதிகளை பதவி நீக்கம் மற்றும் ஒழுக்கக் கட்டுப்பாட்டு அதிகாரத்தைக் கொண்டுள்ளது. மாவட்ட நீதிமன்றத்திற்கு கூடுதல் மாவட்ட நீதிபதிகள் நியமிக்கப்படுவார்கள்.
சிங்கப்பூர் நீதிமன்றங்கள்
சிங்கப்பூர் குடியரசின் நீதித்துறை அதிகாரிகள் உச்சநீதிமன்றம் மற்றும் மாநில நீதிமன்றங்களில் (6 மார்ச் 2014 வரை துணை நீதிமன்றங்கள் என அறியப்படுகிறார்கள்) சிவில் வழக்குகளில் வழக்குத் தொடுப்பவர்களுக்கிடையேயான மோதல்களைக் கேட்கவும் தீர்மானிக்கவும், குற்றவியல் விஷயங்களில், பொறுப்பை தீர்மானிக்கவும் பணியாற்றுகிறார்கள். குற்றம் சாட்டப்பட்ட நபர்கள் மற்றும் அவர்கள் தண்டிக்கப்பட்டால் அவர்களின் தண்டனைகள்.
மாநில நீதிமன்றங்கள் மாநில நீதிமன்றங்களின் தலைமை நீதிபதி தலைமையில் உள்ளன, மேலும் மூத்த நீதித்துறை அதிகாரிகள் துணை தலைமை நீதிபதி, மூத்த மாவட்ட நீதிபதிகள், மாவட்ட நீதிபதிகள் மற்றும் நீதிபதிகள். மற்ற நீதித்துறை அதிகாரிகள் மாநில நீதிமன்றங்களின் பதிவாளர், மூத்த துணை பதிவாளர் மற்றும் துணை பதிவாளர்கள்.
சூர்யபேட்டை
சூர்யபேட்டை என்னும் நகரம், தெலுங்கானாவின் நல்கொண்டா மாவட்டத்தில் உள்ளது. இதை தெலுங்கானாவின் வாயில் என்றும் குறிப்பிடுவர். இங்கிருந்து ஐதராபாத்தும், விசயவாடாவும் ஒரே தொலைவில் உள்ளன. தற்போது இந்நகரம் சூரியபேட்டை மாவட்டத்தின் நிர்வாகத் தலைமையிடமாக உள்ளது.
சான்றுகள்
சூரியப்பேட்டை மாவட்டம் பகுப்பு:தெலங்காணாவில் உள்ள ஊர்களும் நகரங்களும்
2-நைட்ரோபுளோரோபென்சீன்
2-நைட்ரோபுளோரோபென்சீன் (2-Fluoronitrobenzene) C6H4FNO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நைட்ரோபுளோரோபென்சீன் சேர்மத்தின் சாத்தியமான மூன்று மாற்றியங்களில் இதுவும் ஒன்றாகும். நிறமற்ற நீர்மமான இதை 2-நைட்ரோகுளோரோபென்சீனைப் பயன்படுத்தி ஆலெக்சு முறையில் தயாரிக்கலாம்.
மேற்கோள்கள்
பகுப்பு:நைட்ரோபென்சீன்கள் பகுப்பு:புளோரோ அரீன்கள்
அமேசான் சுடியோசு
அமேசான் சுடியோசு அல்லது அமேசான் ஸ்டுடியோஸ் (Amazon Studios) என்பது அமெரிக்க நாட்டை சேர்ந்த அமேசான் நிறுவனத்தின் துணை நிறுவனமானம் ஆகும். இந்த நிறுவனம் மூலம் தொலைக்காட்சி தொடர்கள் மற்றும் திரைப்படங்கள் தயாரித்து மற்றும் விநியோகம் செய்யப்படுகின்றது. இந்த நிறுவனம் நவம்பர் 16, 2010 ஆம் ஆண்டில் கல்வர் சிட்டி, கலிபோர்னியாவை தலைமையிடமாக கொண்டு இயக்கி வருகிறது. இது தொலைக்காட்சி தொடர்களை உருவாக்குவதிலும், திரைப்படங்களை விநியோகித்தல் மற்றும் தயாரிப்பதிலும் நிபுணத்துவம் பெற்றது.
இது அமேசானின் டிஜிட்டல் காணொளி ஊடக ஓடை சேவையாக அமேசான் பிரைம் வீடியோ மற்றும் திரையரங்குகள் மூலம் விநியோகிக்கப்படுகிறது, இதன் போட்டியாளர்களில் நெற்ஃபிளிக்சு மற்றும் குலு ஆகியவை அடங்கும்.
வெளிப்புற இணைப்புகள்
பகுப்பு:2010 நிறுவனங்கள் பகுப்பு:அமெரிக்கத் திரைப்படத் தயாரிப்பு நிறுவனங்கள் பகுப்பு:அமெரிக்க தொலைக்காட்சி தயாரிப்பு நிறுவனங்கள் பகுப்பு:அமெரிக்க வரைகதை புத்தக வெளியீட்டு நிறுவனங்கள் பகுப்பு:அமெரிக்க திரைப்பட விநியோகஸ்தர்கள்
சோல் பெர்ல்மட்டர்
சோல் பெர்ல்மட்டர் (Saul Perlmutter, பிறப்பு: 1959) என்பவர் அமெரிக்க வானியற்பியலாளரும், பெர்க்லி, கலிபோர்னியா பல்கலைக்கழகத்தின் இயற்பியல் பேராசிரியரும் ஆவார். இவர் கலை மற்றும் அறிவியலுக்கான அமெரிக்கக் கழகத்தின் உறுப்பினராகவும் உள்ளார். பேரண்டம் விரைவாக விரிவடைவதற்கான ஆதாரங்களைக் கண்டறிந்தமைக்காக இவருக்கும் அடம் ரீஸ், மற்றும் பிறையன் சிமித் ஆகியோருக்கும் 2006 ஆம் ஆண்டுக்கான வானியலுக்கான ஷா பரிசும், 2011 ஆம் ஆண்டுக்கான இயற்பியலுக்கான நோபல் பரிசும் பகிர்ந்தளிக்கப்பட்டன.
செனாப் ஆறு
thumb|right|300px|பஞ்சி பள்ளத்தாக்கில் சந்திரபாகா ஆறு
செனாப் ஆறு (Chenab River) இந்தியா மற்றும் பாக்கித்தான் நாடுகளில் ஓடுகின்ற ஒரு முக்கியமான ஆறாகும். பஞ்சாப் மண்டலத்தில் ஓடும் முக்கியமான ஐந்து ஆறுகளில் இதுவும் ஒன்றாகும். இந்தியாவின் இமாச்சலப் பிரதேச மாநிலத்தில் இருக்கும் லாகவுல் மற்றும் சிபிதி மாவட்டத்தில் இமயமலையின் மேற்புறத்தில் செனாப் ஆறு தொடங்குகிறது. சம்மு காசுமீர் மாநிலத்தின் சம்மு மண்டலம் வழியாகப் பாய்ந்து செனாப் ஆறு பாக்கித்தான் நாட்டின் பஞ்சாப் சமவெளிகளில் நுழைகிறது. டிரிமு என்ற இடத்தில் செனாப்புடன் சீலம் ஆறு இணைகிறது. அகமதுபூர் சையல் என்னுமிடத்தில் ராவி ஆறும் இணைகிறது. பாக்கித்தானின் பஞ்சாப் மாகாணத்திற்கு தெற்கு பகுதியிலுள்ள வரலாற்றுச் சிறப்பு மிக்க உக்சு செரிப் நகருக்கு அருகில் செனாப் ஆறு சத்லச் ஆற்றுடன் இணைந்து பஞ்சநாட்டு (ஐந்து ஆறுகள்) ஆறாக பெயர் பெற்று சிந்து ஆற்றுடன் இணைகிறது. பியாசு ஆறானது சத்லச் ஆற்றுடன் இந்திய பஞ்சாபில் இணைகிறது. இதன் நீளம் 960 கிமீ ஆகும். இந்திய பாக்கித்தான் நாடுகளுக்கிடையில் கையெழுத்தான சிந்து நதிநீர் உடன்படிக்கையின் அடிப்படையில் செனாப் ஆற்றின் நீர் பாக்கித்தானுக்கு பகிர்ந்தளிக்கப்படுகிறது.
சந்திரா, பாகா என்ற இரண்டு நதிகளின் சங்கமத்தால் செனாப் ஆறு தோன்றுகிறது. இந்தியாவின் இமாச்சலப் பிரதேச மாநிலத்தில் இருக்கும் லாகவுல் மற்றும் சிபிதி மாவட்டத்தில் கீலாங்கு நகருக்கு தென்மேற்கில் எட்டு கிலோமீட்டர் தொலைவில் இருக்கும் தண்டியில் இவ்விரண்டு நதிகளும் சங்கமிக்கின்றன.
இமாச்சல பிரதேசத்தில் உள்ள மலைக் கணவாயான பாரா-லாச்சா கணவாய்க்கு கிழக்கே சில கிலோமீட்டர்கள் தொலைவில் அமைந்துள்ள சூர்யா தால் ஏரியிலிருந்து பாகா நதி உருவாகிறது. சந்திரா நதியும் அதே கணவாய்க்கு கிழக்கே பனிப்பாறைகளிலிருந்து உருவாகிறது. இவ்விரு நதிகளின் தண்ணீரை பிரிக்கும் செயல்பாட்டிலும் இக்கணவாய்க்குப் பங்கு உண்டு. சந்திரா நதி பாகா நதியுடன் சங்கமிப்பதற்கு முன்பாக 115 கிலோமீட்டர் அல்லது 71 மைல்கள் தொலைவை கடந்து செல்கிறது. பாகா நதியும் தண்டியில் சங்கமிப்பதற்கு முன்பு குறுகலான மலைகளுக்கிடையில் உள்ள வழிகளில் 60 கிலோமீட்டர் தொலைவு அல்லது 37 மைல்களை கடந்து வருகிறது.
பெயர்
ரிக்வேதத்தில் செனாப் நதி அசுக்கினி என்ற பெயரால் அழைக்கப்படுகிறது என கூறப்படுகிறது. (VIII.20.25, X.75.5). இந்த பெயரின் பொருள் இந்நதியில் இருண்ட நிறத்தில் நீர் ஓடியாதாகக் கூறப்படுகிறது. கிருட்டிணா என்ற பெயரையும் அதர்வ வேதம் சுட்டிக்காட்டுகிறது.
மகாபாரதத்தில், இவ்விரு நதிகளும் பொதுவான சந்திரபாகா என்ற பெயரால் அழைக்கப்படுகின்றன. ஆறு தொடங்கும் இடத்தில் இதை சந்திரபாகா என்றுதான் அழைக்கிறார்கள். ஏனெனில் சந்திரா மற்றும் பாகா நதிகளின் சங்கமத்திலிருந்து நதி உருவாகிறது. இந்தப் பெயரானது பண்டைய கிரேக்கர்களுக்கும் தெரிந்த பெயராக இருந்த்து. அவர்கள் தங்கள் நாகரீகத்திற்கு ஏற்ப சந்திரோபாகாசு, சந்தாபாகா, கேண்டாபிரா போன்ற பல்வேறுவகையான பெயர்களை பயன்படுத்தி அழைத்தனர். பாரசீகர்களின் செல்வாக்கினால் சந்திராபாகா என்ற பெயர் செனாப் என்று எளிமைப்படுத்தியிருப்பது, இடைக்காலத்தின் ஆரம்ப காலங்களில் நிகழ்ந்திருக்கலாம், வரலாறு, வானவியல், சோதிடம் போன்ற துறைகளில் வல்லவராக இருந்த அல் பிருனியின் எழுத்துக்களிலும் இதற்கான சான்றுகள் காணப்படுகிறது.
வரலாறு
. செனாப் ஆறு வேத காலத்தில் இருந்தே இந்தியர்களுக்குத் தெரிந்திருக்கிறது. பொ.ஊ.மு. 325 இல் மகா அலெக்சாண்டர் அலெக்சாண்ட்ரியா நகரத்தை சிந்துவின் (இன்றைய உக்சு செரீப் அல்லது மிதன்கோட் அல்லது பாக்கித்தானில் சச்சரன்) சங்கமத்தில் நிறுவியதாகக் கூறப்படுகிறது. சிந்து மற்றும் பஞ்சாப் நதிகளின் ஒருங்கிணைந்த நீரோடை தற்போது பஞ்சநாடு நதி என்று அழைக்கப்படுகிறது.
அணைகள்
செனாப் நதியில் இந்தியாவின் முக்கியமான மின் உற்பத்தி திறன் நிகழ்கிறது
சலால் அணை - ரியாசிக்கு அருகிலுள்ள 690 மெகாவாட் நீர் மின் திட்டம்
பக்லிகார் அணை - தோடா மாவட்டத்தில் படோட் அருகே ஒரு நீர்மின்சார திட்டம்
துல் அசுத்தி நீர்மின் நிலையம் - கிசுட்டுவார் மாவட்டத்தில் 390 மெகாவாட் வகை மின் திட்டம்
ராட்டில் நீர்மின் நிலையம் - கிசுட்வார் மாவட்டத்தில் டிராப்சல்லா அருகே கட்டுமானத்தில் உள்ள மின் நிலையம்
கிசுட்வார் மாவட்டத்தில் அமைந்துள்ள கிரு நீர் மின் திட்டம் (624 மெகாவாட் முன்மொழியப்பட்டது)
கிசுட்வார் மாவட்டத்தில் அமைந்துள்ள குவார் நீர் மின் திட்டம் (540 மெகாவாட் முன்மொழியப்பட்டது)
இவை அனைத்தும் 1960 இன் சிந்து நீர் ஒப்பந்தத்தின்படி "ஓடும் ஆற்று நீர் திட்டங்கள் ஆகும். இந்த ஒப்பந்தம் செனாப் நதியை பாக்கித்தானுக்கு நீர் ஒதுக்குமாறு கூறுகிறது. இந்தியா தனது தண்ணீரை உள்நாட்டு மற்றும் விவசாய பயன்பாட்டிற்காக அல்லது நீர் சக்தி போன்ற "நுகர்வு அல்லாத" பயன்பாடுகளுக்கு பயன்படுத்தலாம். குறிப்பிட்ட அளவு வரை தண்ணீரை சேமிக்க இந்தியாவுக்கு உரிமை உண்டு. சலால், பக்லிகார் மற்றும் துல் அசுத்தி போன்ற மூன்று நீர்மின் திட்டங்கள் இதுவரை முடிக்கப்பட்டுள்ளன. பாக்கித்தானுக்கும் செனாப் மீது மூன்று அணைகள் உள்ளன:
கூர்க்கா தேசிய விடுதலை முன்னணி
கூர்க்கா தேசிய விடுதலை முன்னணி (  Gorkha National Liberation Front) என்பது மேற்கு வங்கத்தில் டார்ஜிலிங் மாவட்டத்தில் தோன்றிய கட்சி ஆகும். கூர்க்காலாந்து மாநிலம் உருவாக்க வேண்டும் என்ற கோரிக்கையுடன் சுபாசு கெய்சிங் இக்கட்சியை 1980 இல் தொடங்கினார்.
போராட்டம்
1980 களில் மேற்கு வங்காள மாநிலத்தின் வடக்குப் பகுதிகளான டார்ஜிலிங், டோவர்ஸ்,  டேரை ஆகிய நேபாளி மொழி பேசப்படுகிற இடங்களில் கூர்க்கா தேசிய விடுதலை முன்னணி தனது போராட்டத்தை மிகவும் முனைப்பாகக்  கொண்டு சென்றது. இதன் விளைவாக 1988 ஆக்சுடு 22 இல் கூர்க்கா தேசிய விடுதலை முன்னணிக்கும் அரசுக்கும் ஓர் உடன்பாடு ஏற்பட்டது. டார்ஜிலிங் மலை உடன்பாடு என்பது அதன் பெயர். அவ்வுடன்பாட்டின் படி டார்ஜிலிங் கூரக்கா மலை கவுன்சில் என்ற ஓர் அமைப்பை  ஏற்படுத்தினார்கள். அதை ஏற்றுக்கொண்டு கூர்க்கா தேசிய விடுதலை முன்னணி தனது கூர்க்காலாந்து போராட்டத்தைக் கைவிட்டது.
மேற்கோள்
பகுப்பு:இந்திய அரசியல் கட்சிகள் பகுப்பு:1980இல் நிறுவப்பட்ட அரசியல் கட்சிகள் பகுப்பு:மேற்கு வங்காள அரசியல் கட்சிகள்
சென்னிமலை ஊராட்சி ஒன்றியம்
சென்னிமலை ஊராட்சி ஒன்றியம், இந்தியாவின் தமிழ்நாட்டின்  ஈரோடு மாவட்டத்தில் உள்ள 14 ஊராட்சி ஒன்றியங்களில்  ஒன்றாகும். சென்னிமலை ஊராட்சி ஒன்றியம் 22 ஊராட்சி மன்றங்களைக் கொண்டுள்ளது. பெருந்துறை வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் சென்னிமலையில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, சென்னிமலை ஊராட்சி ஒன்றியத்தின் மொத்த மக்கள் தொகை 89,970 ஆகும். அதில் பட்டியல் இன மக்களின் தொகை 15,919 ஆக உள்ளது. பட்டியல் பழங்குடி மக்களின் தொகை 20 ஆக உள்ளது.
ஊராட்சி மன்றங்கள்
ஊராட்சி ஒன்றியத்தில் உள்ள 22 ஊராட்சி மன்றங்களின் விவரம்;
கிரிபட்டி சாரணர் சங்கம்
கிரிபட்டி சாரணர் சங்கம் என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 1,333 சாரணர்கள் அங்கம் வகிக்கின்றனர். இது 1993 இல் நிறுவப்பட்டது.
மேற்கோள்கள்
பகுப்பு:உலக சாரணர் சம்மேளன உறுப்பு அமைப்புகள்
அஸ்வின் ககுமனு
அஸ்வின் ககுமனு (பிறப்பு: ஜூலை 5, 1987) ஒரு தமிழ் திரைப்பட நடிகர். மங்காத்தா திரைப்படத்தில் நடித்ததன் மூலம் பரிசியமான நடிகர் ஆனார்.
வெளி இணைப்புகள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:இந்தியத் திரைப்பட நடிகர்கள்
சக்கரவர்த்தி சோமசன்மா
சக்ரவர்த்தி சோமசன்மா (பிறப்பு: ஏப்ரல் 28, 1936), சிங்கப்பூர் தமிழ் எழுத்தாளர். இந்தியா, தமிழ்நாடு தஞ்சாவூரைப் பிறப்பிடமாகக் கொண்ட இவர் டி.இ.எல்.சி, ஆரம்பப் பாடசாலை, ஈ.வெ.ரா, வாசுகி,  இராமகிருட்ணா தொடக்கப் பள்ளி,  மங்ஸ்கில் நீல்ட்டன் உயர்நிலைப் பள்ளி ஆகியவற்றில் கல்வி கற்றுள்ளார். தமிழ், ஆங்கிலம், மலாய் போன்ற மொழிகளை நன்கறிந்த இவர், சொந்த தொழில் ஈடுபட்டு வருகிறார்.
ஊடகத்துறை
சிங்கப்பூரில் இவர் ஒரு ஊடகவியலாளராக அறியப்பட்டுள்ளார். திரையொளி, அறிவுச் சுடர் இதழ்களின் துணையாசிரிராகவும்,  சூரியன்,  வீடியோ மூவி நியூஸ் ஆகியவற்றின் நிருபராகவும் பணியாற்றியுள்ளார். மேலும் வீடியோ மூவி நியுசின் விற்பனை அதிகாரியாகவும் இருந்துள்ளார்.
பதவிகள்
ம.செ.க. உறுப்பினராகவும், ஏ.யு.பி. செயற்குழு உறுப்பினராகவும், சிங்கப்பூர் எழுத்தாளர் கழகத்தின் ஆயுள் உறுப்பினராகவும்,  போதைப்பொருள் தடுப்புச் சங்கத்தின் தொண்டூழிய அதிகாரியாகவும்,  அண்ணா நாடக மன்றத்தின் ஆலோசகராகவும் இவர் பணியாற்றியுள்ளார்.
உசாத்துணை
பகுப்பு:தமிழக எழுத்தாளர்கள் பகுப்பு:1936 பிறப்புகள் பகுப்பு:சிங்கப்பூர் எழுத்தாளர்கள் பகுப்பு:தஞ்சாவூர் மாவட்ட நபர்கள்
ஏதென்சின் ஓடியன்
வரலாறு
இது முதன்முதலில் பெரிகிள்சால் கிமு 435 இல் பனாதேனியாவின் ஒரு பகுதியாக இசைப் போட்டிகளுக்காகவும்,  குழு  ஒத்திகைகளுக்காகவும், மோசமான வானிலையின்போது அரங்கத்தில் இருந்து பார்வையாளர்கள் தங்குவதற்காகவும் கட்டப்பட்டது. அதன் சில எச்சங்கள் இப்போது எஞ்சியுள்ளன, ஆனால் அது மற்ற கிரேக்க ஓடியன்களின் வழக்கமான வட்ட வடிவில் உள்ள நிலையில் அந்த அமைப்பிற்கு மாறாக இது சதுரமாக உள்ளது. போரின் போது கைப்பற்றப்பட்ட பாரசீகக் கப்பல்களில் இருந்து எடுக்கப்பட்ட மரக்கட்டைகளால் இதன் கூரை அமைக்கபட்டிருந்தது. இதன் கூரை ஒரு கூடாரத்தை ஒத்த ஒரு சதுர பிரமிடு போன்று அமைக்கப்பட்டிருந்தது. இது கிமு முதலாம் நூற்றாண்டில் மீண்டும் கட்டப்பட்டது " செர்க்செஸ் கூடாரத்தின் நகல்" என்று பௌசானியாஸ் எழுதினார்.
அசல் கட்டிடத்தில் பல இருக்கைகள் மற்றும் பல தூண்கள் இருந்தன என்று புளூடார்ச் எழுதியுள்ளார். நவீன அகழ்வாய்வுகளின் படி இதன் அடித்தளம் 62.40 பை 68.60 மீ (204.7 பை 225.1 அடி) என தெரியவந்துளது. மேலும் இதன் உட்புரத்தில் பத்துக்கு, ஒன்பது வரிசைகளில் 90 உள் தூண்கள் அமைக்கப்பட்டு அவற்றால் கூரை தாங்கப்பட்டதாக இப்போது அறியப்படுகிறது.